Dravidiske språk på Sri Lanka og i Sør-India
**Dravider** er betegnelsen på flertallet av befolkningen i Sør-India og nordøstre Sri Lanka. Dravider er ofte mørkere i huden enn nordligere indiske folkeslag, hvilket har gitt opphav til den engelske betegnelsen *black indians* («svarte indere»). Dravidene utgjør urbefolkningen i det sørlige og østlige India. I kolonitiden ble en del av befolkningen eksportert til Sri Lanka (den gang Ceylon) som arbeidere på teplantasjer. Disse er i dag kjent som indisk-srilankiske tamiler og utgjør nå en minoritet på Sri Lanka.

Språk
-----

Den sørlige delen av India domineres av dravidiske språk, som ikke er i slekt med de indoariske språkene som snakkes i resten av India. Dravidiske navn langs kysten av Arabiahavet og mange steder i Nord-India antyder at dravidisk språk har hatt en mye bredere utbredelse enn i dag. Dravidiske språk utgjør en egen språkfamilie, og viser intet slektsskap til andre kjente språk.

Genetikk
--------

Kvinner fra Panji-folket i Kerala, en av de dravidiske folkegruppene
Genetiske undersøkelser har funnet at dravider har en spesiell genetisk historie. Y-kromosomene (som kun arves fra far til sønn) knytter dem sammen med den øvrige indiske befolkningen. Mitokondrielt DNA som kun arves fra via mor viser et betydelig innslag av sekvenser man ellers finner hos aboriginer (australske urinnvånere). En forklaring på denne spesielle genetikken er at de indo-ariske stammene (opphavet til majoriteten av Indias moderne befolkning) erobret landområdet til den tidligere urbefolkninge, drepte alle menn og gutter og tok de gjennlevende kvinnene som slaver.[] Dravider regnes derfor for delvis å stamme fra den originale forhistoriske befolkningen rundt Det indiske hav, som aboriginene utgjør den østligste grenen av. I genetisk litteratur er denne befolkningen noen ganger omtalt som «proto-australiere», i motsetning til de nordindiske folkeslagene.

Referanser
----------

1. ↑  «Overview of Dravidian languages». *Encyclopædia Britannica*.
2. ↑  Edwin Bryant, Laurie L. Patton (2005), The Indo-Aryan controversy: evidence and inference in Indian history, s. 254
3. ↑  Amaresh Datta (1988). *Encyclopaedia of Indian Literature: Devraj to Jyoti, Volume 2*. Sahitya Akademi. s. 1118. ISBN 9788126011940.
4. ↑  Wells, Spencer (2003). *The journey of man : a genetic odyssey* (Random House trade paperback ed. utg.). New York: Random House Trade Paperbacks. ISBN 0812971469. CS1-vedlikehold: Ekstra tekst (link)
5. ↑  Pillalamarri, A. (2019). «Where Indians Come From, Part 2: Dravidians and Aryans». The Diplomat. Besøkt 27. mars 2021.
6. ↑  Chakraborty, R.; Walter, H.; Mukherjee, B. N.; Malhotra, K. C.; Sauber, P.; Banerjee, S.; Roy, M. (1986). «Gene differentiation among ten endogamous groups of West Bengal, India». *American Journal of Physical Anthropology*. 71 (3): 295–309. PMID 3812651. doi:10.1002/ajpa.1330710305. «…Since in the current ethnohistoric literature the terms Caucasoid and Proto-Australoid are commonly used to indicate Indo-Aryan and Dravidian ancestry, in this paper we will use the terminology of Caucasoid for Indo-Aryan and Proto-Australoid for Dravidian interchangeably.»

|  |  |
| --- | --- |
| Oppslagsverk/autoritetsdata | LCCN
 |